**FONTOS VÁLTOZÁSOK az étkezés megrendelésében 2017.09.01-től.**

**Tisztelt Szülők/Gondviselők!**

**Web-MultiSchool3 honlapon keresztül (bankkártyás befizetés)**

**A weben keresztül minden hónap 5-15-ig lehetséges megrendelni a gyermek következő havi étkezését bankkártyás fizetési móddal.** A felületen kiválaszthatja, mely napokra kíván étkezést rendelni gyermekének. A megrendelésről szóló számlát közvetlenül kinyomtathatják, vagy elmenthetik a honlapról.

**A webes felület hónap 15-én éjfélkor lezáródik**, **ezután étkezés megrendelést már kizárólag az óvodai/iskolai ügyintézőnél lehet kezdeményezni csekkes befizetési móddal, amit postai úton, vagy átutalással tudnak teljesíteni az 5 napos határidő figyelembevételével.**

**Fontos: Ebben az esetben** a befizetett csekkszelvény másolatát, szkennelt, fényképezett verzióját, vagy az utalási értesítőt a **szülőnek kötelessége bemutatni**, akár személyesen, akár e-mail formájában az intézményi **gazdasági ügyintézőnek.**

**Fontos: A webes felület csak bankkártyával történő fizetésre alkalmas. A számla végösszegének átutalása bankkártyás fizetés helyett, megrendelés nélkül nem jelenti automatikusan azt, hogy a gyermek étkezése biztosított.**

**Átutalást csak csekkes befizetési mód esetében szabad indítani, amennyiben a megrendelés a programban megtörtént az ügyintéző által.**

**Készpénz átutalási megbízás (csekkes befizetés)**

**Az intézményben a gazdasági ügyintéző** a tárgyhónapot megelőző **hónap 5-ig kiállítja a számlát** – figyelembe véve a megelőző hónap lemondásait -, és az adatokkal kitöltött **csekkel együtt kiosztja a szülőknek**. **A szülő a számlán feltűntetett fizetési határidőt betartva – 5 naptári nap** – az óvodától, vagy iskolától kapott csekken, **POSTÁN, vagy Bankban az étkezés térítési díját befizeti**.

**A csekken feltűntetett bankszámlaszámra való utalással is van lehetőség a díj kiegyenlítésére.** **Ebben az esetben**, a közleményben – a beazonosítás érdekében – **kötelezően fel kell tűntetni a gyermek befizetőazonosító kódját.**

**Ellenkező esetben a gyermek étkezése nem biztosított, ezért kérjük, csak abban az esetben utaljanak étkezési díjat, ha az arról szóló számla/csekk elkészült.**

**A csekkes befizetési módot választók** esetében a befizetett csekkszelvény másolatát, szkennelt, fényképezett verzióját, vagy az utalási értesítőt a **szülőnek minden esetben kötelessége bemutatni**, akár személyesen, akár e-mail formájában az intézményi **gazdasági ügyintézőnek legkésőbb tárgyhónap 20-ig.**

**Amennyiben elmulasztja ennek bemutatását, a gyermek étkezésének megrendelése törlésre kerül.**

**Budapest, 2017.augusztus 25.**

**Üdvözlettel:**

**Budapest Főváros XIV. Kerület Zugló Polgármesteri Hivatal**

**Intézménygazdasági Csoport**